குடற்பால் பெருநாளத்தில் திறக்கும் பெருங்குடல் நிணநீர்கணுக்களுக்கும் மேல்குடல்படல நிணநிர் கணுக்களுக்கும் ஏறு பெருங்குடலில் இருந்தும் , குறுக்குப் பெருங்குடலின் மூன்றில் இரண்டு பங்கிலிருந்தும் நிணநீர் வருகிறது. இவ்வாறே, இறங்கு பெருங்குடல், நெளிபெருங்குடல், குறுக்குப் பெருங்குடலின் மூன்றில் ஒரு பகுதியிலிருந்து வரும் நிணநீர் மேற்புற மலக்குடல் வழியாக கீழ் குடல்படல நிணநீர் கணுக்களுக்கு வருகிறது. சீப்பு போன்ற கோட்டிற்கு மேலாக உள்ள கீழ் மலக்குடலிலிருந்து குதக்கால்வாய் வரையில் வரும் நிணநீர் உட்புற இடுப்பு கணுக்களில் திறக்கிறது . சீப்பு போன்ற கோட்டிற்கு கீழுள்ள குழாய் கவட்டை நிணக்கணுவில் திறக்கிறது . 
கூடுதலாக மடிப்புகள் தோன்றும் பொழுது பெருங்குடலின் சாதாரண உடற்கூறில் மாறுபாடுகள் தோன்றுகின்றன. பெருங்குடல் சாதாரண நிலையைக் காட்டிலும் 5 மீட்டர் அளவுவரை நீட்சியடைகிறது. தேவைக்கு அதிகமான பெருங்குடல் என்று கருதப்படும் இதனால் நேரடியான உடல்நிலை கேடுகள் ஏதும் ஏற்படுவதில்லை. குடல் முறுக்கம் தோன்றுவதால் செயல்பாட்டில் குறுக்கீடும் மருத்துவ கவனிப்பும் தேவைப்படும் நிலை உண்டாகிறது. 
ஒரு குறிப்பிட்ட வயதுக்கு மேற்பட்டவர்களுக்கு பெருங்குடல் அகநோக்கு ஆய்வு கடினமாக உள்ளது என்பது மறைமுகமான ஒரு சுகாதார இடர்பாடு ஆகும். மேலும் தேவைக்கு மேற்பட்ட பெருங்குடல் நீளம் உள்ள நிகழ்வுகளில் இந்த ஆய்வை மேற்கொள்ள இயலாமலும் போவதுண்டு. இத்தகைய நிகழ்வுகளில் சிறப்புக் கருவிகளின் பயன்பாடு பயனுள்ளதாகக் கருதப்படுகிறது . 
பெருங்குடலின் அமைப்பு
நிணநீர் வடிகால்
பெருங்குடல் குழிவுகள்
இரத்தம் வழங்கல்